મુઝફ્ફર રમખાણો પછી જાટ મતો મુસ્લિમ મતોની સામે ભાજપ તરફ ઢળ્યા હતા. તેમને અટકાવવા માટે આ વખતે જિન્ના વિરુદ્ધ ગન્નાનો મુદ્દો આપણા માટે અગત્યનો છે એવો પ્રચાર આરએલડીએ કરવો પડ્યો હતો. અલીગઢ મુસ્લિમ યુનિવર્સિટીમાં ઝીણાની તસવીર લાગેલી છે તે વારેવારે યાદ કરાવીને ભાજપે હિન્દુ મતો માટે પ્રયાસો કર્યા, પરંતુ આરએલડીએ શેરડીના ટેકાના ભાવ મળ્યા નથી અને ખેડૂતોને ચૂકવણું થયું નથી તે જ મુદ્દો પકડી રાખ્યો હતો. જિન્ના નહિ, ગન્ના એ વાત જાટ ખેડૂતોને અત્યારે માફક આવી છે.